CELEX: 32015D0568
Language: bg
Date: 2015-04-07 00:00:00
Title: Решение за изпълнение (ЕС) 2015/568 на Комисията от 7 април 2015 година за изменение на приложение I към Решение за изпълнение 2012/725/ЕС по отношение на определението за говежди лактоферин (нотифицирано под номер С(2015) 2173)

9.4.2015   
            
            
               BG
            
            
               Официален вестник на Европейския съюз
            
            
               L 93/71
            
         РЕШЕНИЕ ЗА ИЗПЪЛНЕНИЕ (ЕС) 2015/568 НА КОМИСИЯТА
   от 7 април 2015 година
   за изменение на приложение I към Решение за изпълнение 2012/725/ЕС по отношение на определението за говежди лактоферин
   
      
         (нотифицирано под номер С(2015) 2173)
      
   
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               С Решение за изпълнение 2012/725/ЕС на Комисията (2) се разрешава пускането на пазара на говежди лактоферин като нова хранителна съставка.
            
         
               (2)
            
            
               В приложение I към Решение за изпълнение 2012/725/ЕС са определени спецификациите за говежди лактоферин. В посочените спецификации се съдържа определение за говежди лактоферин. Това определение следва да бъде изменено, за да бъде описана по-подробно новата хранителна съставка.
            
         
               (3)
            
            
               Поради това Решение за изпълнение 2012/725/ЕС следва да бъде съответно изменено.
            
         
               (4)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В приложение I към Решение за изпълнение 2012/725/ЕС определението за говежди лактоферин се заменя със следното:
   
                
            
            
               „Говеждият лактоферин (bLF) е протеин, който се среща в естествен вид в кравето мляко. Той е желязосвързващ гликопротеин с приблизително 77 kDa и се състои от една-единствена полипептидна верига, съставена от 689 аминокиселини.
               bLF се изолира от обезмаслено мляко или суроватка чрез йонообмен, последван от няколко етапа на ултрафилтрация, а накрая се подлага на сушене чрез замразяване, като едрите частици се пресяват.“
            
         Член 2
   Адресат на настоящото решение е дружеството Morinaga Milk Industry Co., Ltd, 33-1, Shiba 3-chome, Minato-ku, Токио 108-8384, Япония.
   
      Съставено в Брюксел на 7 април 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  Решение за изпълнение 2012/725/ЕС на Комисията от 22 ноември 2012 г. за разрешаване на пускането на пазара на говежди лактоферин като нова хранителна съставка съгласно Регламент (ЕО) № 258/97 на Европейския парламент и на Съвета (Morinaga) (ОВ L 327, 27.11.2012 г., стр. 46).